साहित्य पढ़ने दा शौक मिगी मुंढ़ै कोला गै हा, पर लिखने दी प्रेरणा मिगी ललित, मनोज, रवि ते अरविन्द कोला थ्होई। फ्ही अस सारे डोगरी तैह्‌रीक च डोगरी मंडल दे रा’एं दाखल होए ते इ’यां सिध्दे गै साढ़ा सरबन्ध दीनू भाई पन्त जी कन्नै होआ। किश मता लिखने ते शैल लिखने दी तांह्‌ग ते डोगरी तह्‌रीक कन्नै जोड़ने च पन्त जी दा योगदान मता रे’आ। डोगरा मंडल दे इक ओह्‌देदार होने दे नाते मेरा पन्त जी कन्नै सिध्दा रावता होई गेआ ते पन्त जी दे स्भाς करी उंदा ते मेरा उमरी आह्‌ला फासला मुक्की गेआ, ते इ’यां बझोंदा हा जि’यां डा. मनोज मेरा दोस्त ऐ ऊ’आं गै पन्त होर बी मेरे इक दोस्त गै हे।